ولما استقر الغزو العربى فى مصر عمل بالظبط زى اللى عمله الغزاه اللى قبله وإن كان العرب بيتميزو ببعض الذكاء فهما عرفو إن المصريين مستعصيين على أى إحتلال فبدل ما يفرضو ثقافتهم ولغتهم على المصريين فى الاول ،دخلو عليهم بحجة إنهم جايين يحموهم ويحافظو عليهم لكن طبعا بشروط بتتمثل فى الجزيه والضرايب بالظبط زى ماعمل أى محتل لكن بطريقة الخدعه والمكر , فالعرب اعتبرو إن مصر هى منجم الدهب للامبرطوريه العربيه الصغيره وبدأو فعلا فى فرض الضرايب على كل المصريين بدون أى إستثناء سواء المصرى المسلم او المصرى المسيحى وكمان فرضو الجزيه على المصريين المسيحيين واليهود ده غير تخصيص جزء كبير من محاصيل وغلة مصراللى بتتشحن كل سنه لخازنة العرب فى الحجاز .و كان من شروط دفع الجزيه:" بتتاخد منهم الجزية على قد طاقتهم على الفقير دينار وعلى المتوسط دينارين وعلى الغني أربعة دنناير بيقف الذمى بين إيدين عامل الجزيه مذلول، فيخبطه العامل بإيده ،ويقوله إدفع الجزيه يا كافر، ويطلع الذمى إيده من جيبه وفيها الجزيه و يديهاله بذله وانكسار"